கேள்வி: சுக்ரியா பராக்சாய் - ஆரம்ப கால வாழ்க்கை பற்றி விளக்கவும்.
பதில்: இவர் ஆப்கானிஸ்தானின் காபுல் 1970 இல் பிறந்தார். நாட்டின் முக்கிய இனக்குழுக்களான பஷ்தூன் மக்கள் "பராக்சாய்" என்பது ஒரு பொதுவான பெயராக உள்ளது. மேலும் 1830களிலிருந்து கடைசி மன்னர் தூக்கியெறியப்படும் வரை அதன் ஆட்சியாளர்களால் இப்பயர் பகிரப்பட்டது. இவர் ஆப்கானித்தானின் ஆட்சி மொழி பஷ்தூ மொழி, தாரி மொழி, ஆங்கிலம் ஆகியவற்றை பேசுகிறார். இவரின் தந்தை வழி தாத்தா ஒரு சமையல்காரராக இருந்தார். அதே நேரத்தில் இவரது தாய்வழி தாத்தா மன்னர் சாகிர் கான் காலத்தில் ஆட்சிக் குழுவில் ஒருவராக இருந்தார். பராக்சாய், 1990களில் காபுல் பல்கலைக்கழகத்திற்கு பயிலச் சென்றார். ஆப்கானித்தான்அரசாங்கத்துக்கும் முஜாஹிதீன் இடையே அதிகரித்து வந்த வன்முறையால் இவர் பட்டப்படிப்பை பாதியிலேயே நிறுத்திவிட்டார். செப்டம்பர் 1996இல் தாலிபான் காபுலைக் கைப்பற்றினர். அதற்குள், பல குடிமக்கள், குறிப்பாக படித்த நடுத்தர வர்க்கத்தினர், நாடுகடந்த வாழ்க்கைக்காக வெளியேறினர் .
கேள்வி: சுக்ரியா பராக்சாய் - பத்திரிகைப் பிரச்சாரம் பற்றி தகவல் சொல்.
பதில்: தாலிபான் ஆட்சியின் வீழ்ச்சியைத் தொடர்ந்து, பராக்சாய் இந்த வாய்ப்பைப் பயன்படுத்திக் கொண்டார். 2002 இல் ''ஐனா-இ-சான்'' ( மகளிர் கண்ணாடி ) என்ற தேசிய வாரப் பத்திரிகையை நிறுவினார். ஆப்கானித்தானில் மகப்பேறு மரணம் அதிகளவில் இருந்த பகுதிகளில் பிரச்சாரம் செய்தார்.[http://www.womensenews.org/article.cfm/dyn/aid/2397/context/archive "Afghan Editor Works to Rebuild Country"] 30 July 2005 பெண்கள் மின் செய்தி ( உலக சுகாதார அமைப்பு 2003இல் ஆப்கானித்தான் உலகிலேயே பிரசவத்தில் இறக்கும் பெண்களின் விகிதம் அதிகமாக இருப்பதாக கவலை தெரிவித்தது (10000 நேரடி பிறப்புகளுக்கு 1900 இறப்பு ). சிறுவர் திருமணம், கட்டாயத் திருமணம், பெண்களுக்கு எதிரான வன்முறை இன்னும் பொதுவான மற்றும் ஏற்றுக்கொள்ளப்பட்ட நடைமுறைகளாக இருப்பதாக" பராக்சாய் கூறுகிறார். இவர் பெரிய பிரச்சினைகளில் கவனம் செலுத்துகிறார். “என் கருத்துப்படி புரூக்கா அவ்வளவு முக்கியமல்ல. முக்கியமானது கல்வி, ஜனநாயகம் மற்றும் சுதந்திரம்” என்கிறார். இவர் பெண்கள் மத்தியில் ஒற்றுமையையும் ஆண்கள் செய்ய வேண்டிய பங்கைப் பற்றியும் வலியுறுத்துகிறார். தலிபான் ஆட்சியில் தடைசெய்யப்பட்ட செல்லிடத் தொலைபேசி போன்ற தொழில்நுட்பத்தை இவர் பாராட்டுகிறார், இளம் ஆப்கானியர்கள் நவீன உலகத்துடன் ஒருங்கிணைக்க உதவுகிறார். உதாரணமாக, ஒரு தொலைக்காட்சி திறமை நிகழ்ச்சி போட்டியில் பங்கேற்பாளருக்கு வாக்களிக்க குறுஞ்செய்தியைப் பயன்படுத்துவது ஜனநாயக வாக்களிப்பு எவ்வாறு செயல்பட முடியும் என்பதை நிரூபிக்கிறது. ஊடகச் சுதந்திரம் இல்லாமையும் பத்திரிகையாளர்களுக்கு ஏற்படும் அபாயங்களை சுட்டிக்காட்டவும் இவர் தனது நிலையை பயன்படுத்துகிறார். எல்லைகளற்ற செய்தியாளர்கள் எண்ணிக்கையில் 173இல் ஆப்கானித்தானை 156 வது இடத்தில் பத்திரிக்கை சுதந்திரத்தில் பட்டியலிட்டுள்ளனர். மேலும் இத்துறையில் மாகாணங்களில் பணிபுரியும் பெண்களுக்கு நிலைமை மிகவும் கடினம் என்று கூறுகிறார்.
கேள்வி: சுக்ரியா பராக்சாய் - அங்கீகாரம் என்பது என்ன?
பதில்: உலக பத்திரிக்கை விமர்சனம் (Worldpress.org) 2004 ஆம் ஆண்டில் இவரை ஆண்டின் சர்வதேச ஆசிரியராக தேர்வு செய்தது. திசம்பர் 2005 இல், பிபிசி ரேடியோ 4இன் ''வுமன்ஸ் ஹவர்'' என்ற நிகழ்ச்சியின் மூலம் ஆண்டின் சிறந்த பெண்மணி என்ற பெயரைப் வழங்கியது.[http://www.bbc.co.uk/radio4/womanshour/2005_51_mon_03.shtml Women of the Year: Shukria Barakzai], BBC Radio 4.